Wuthering Heights (cinta de 1939)

:*Iste articlo ye sobre una cinta estausunidense de drama romantico estrenada en 1939; ta atros usos, se veiga *'Wuthering Heights (desambigación)** y **Wuthering Heights (cinta)***.

***Wuthering Heights*** (títol orichinal en [[Idioma anglés|anglés]], en [[Idioma aragonés|aragonés]] ***Cimberas borrascosas***, estrenada en [[Aragón]] con o títol traduciu enta lo [[Idioma castellano|castellano]] como ***Cumbres borrascosas**'') ye una [[cinta]] de [[cine estausunidense]] de [[cine de drama]] [[Cine de romance|romantico]] estrenada l'anyo [[1939]], dirichida por [[William Wyler]] seguntes un [[guión adaptau]] por [[Charles MacArthur]], [[Ben Hecht]] y [[John Huston]] (basau en ''[[Wuthering Heights]]'', una [[novela]] que heba publicau [[Emily Brontë]] l'anyo [[1847]]), con una [[banda sonora orichinal]] d'[[Alfred Newman]], una [[dirección de fotografía]] de [[Gregg Toland]], una [[producción cinematografica]] de [[Samuel Goldwyn]] ta la suya [[productora cinematografica]] ''[[Samuel Goldwyn Productions]]'' y que conta con un [[elenco]] d'o cual en fan parte [[Merle Oberon]], [[Laurence Olivier]], [[David Niven]], [[Flora Robson]], [[Geraldine Fitzgerald]], [[Hugh Williams]], [[Donald Crisp]], [[Leo G. Carroll]], [[Miles Mander]], [[Cecil Kellaway]], [[Cecil Humphreys]], [[Sarita Wooton]], [[Rex Downing]], [[Douglas Scott]], [[Vernon Downing]] y [[Alice Ehlers]], entre d'atros [[actor]]s.

Mientres que ''Lockwood'' viacha troba un [[nevazo]] y troba refuchio en una mansión clamada "Wuthering Heights", encara que con una recepción bien fría por parte d'o suyo propietario, ''Heathcliff''. Ixa nueit escuita a una muller decindo "Heathcliff, deixa-me dentrar, soy perdida en o tremedal, soy Cathy", y en contar-lo a ''Heathcliff'' iste lo fa fuera airadament. ''Ellen'', a casera, li explica la historia que bi ha dezaga, cuan o sinyor ''Earnshaw'' trobó de nino a ''Heathcliff'' dingoliniando por as carreras de [[Liverpool]] y lo levó enta la suya casa con sus dos fillos, ''Cathy'' y ''Hindley''. Encara que ''Hindley'' maltractaba a ''Heathcliff'', ''Cathy'' s'enamoró d'el y rematoron por veyer-se secretament en una caseta en o tremedal. Dimpués de morir o propietario d'a casa, lo fillo ''Hindley'' la recibe en herencio y aumentan os suyos malos tractos. Bel día ''Cathy'' queda ferida por l'ataque d'uns ''[[Canis lupus familiaris|cans]]'' y ''Heathcliff'' se veye obligau a deixar-la en casa d'os ''Linton'' ta que la curen y ista remania con os ''Linton'' bels meses, dica que ''Edgar Linton'' s'enamora d'ella y li proposa de casar-se. Cuan ''Cathy'' li conta a ''Ellen'', tamién li diz que si se casase con ''Heathcliff'' se veyería degradada y iste la escuita decir.lo, encara que no escuita que ella tamién diz que tanimientres ye ta cutio de ''Heathcliff'' y fuye enta lo tremedal, seguiu por ''Cathy'', que se pierde en o tremedal. La troba cuasi moribunda ''Edgar'', qui torna a cudiar-la dica que se recupera y se casa con ella. Anyos dimpués, ''Heathcliff'' torna, convertiu en cabalero y poderoso, y merca ''Wuthering Heights'' a ''Hindley'', que s'heba arruinau y s'heba alcolizau. ''Cathy'' li niega a ''Heathcliff'' estar enamorada d'él, y ta vengar-se iste s'adedica a festiar a ''Isabella'', la chirmana d**Edgar* y finalment se casan, con a oposición de *Cathy*, que contina estando en realidat enamorada d'él.

A cinta s'ambienta en [[Liverpool]] en [[Merseyside]] y en [[Yorkshire]] mientres o [[sieglo XIX]] y las suyas escenas se filmoron en [[Thousand Oaks]] ([[California]]) y en os *Samuel Goldwyn Studios* en [[West Hollywood (California)|West Hollywood]] tamién en California.

*Wuthering Heights* ha recibiu cuantos premios y nominacions, en destacando un [[Premio Oscar]] a la [[Premio Oscar a la Millor Fotografía|Millor Fotografía en Blanco y Negro]] y atras siet nominacions ([[Premio Oscar a la Millor Cinta|Millor Cinta]], [[Premio Oscar a lo Millor Director|Millor Director]], [[Premio Oscar a lo Millor Actor|Millor Actor]], [[Premio Oscar a la Millor Actriz Segundaria|Millor Actriz Segundaria]], [[Premio Oscar a lo Millor Guión Adaptau|Millor Guión Adaptau]], [[Premio Oscar a lo Millor Disenyo de Producción|Millor Disenyo de Producción]] y [[Premio Oscar a la Millor Banda Sonora Orichinal|Millor Banda Sonora Orichinal]] en a suya [[12ena edición d'os Premios Oscar|12<sup>ena</sup> edición]].

== Elenco ==


== Se veiga tamién ==
* [[Cine en 1939]].
* [[Cintas de 1939]].

== Referencias ==


== Vinclos externos ==

*  [https://www.imdb.com/title/tt0032145/ *Wuthering Heights*] en [[Internet Movie Database]].
*  [https://catalog.afi.com/Catalog/moviedetails/8187 *Wuthering Heights*] en l*'American Film Institute Catalog* de l*'American Film Institute*.
*  [https://www.tcm.com/tcmdb/title/96324/enwp *Wuthering Heights*] en [[TCM Movie]].
*  [https://www.rottentomatoes.com/m/1024192-wuthering_heights *Wuthering Heights''] en Rotten Tomatoes.